— Каб акрэсліць шляхі і кірункі супрацоўніцтва, правялі сумесны педагагічны савет “Развіццё сацыяльнай паспяховасці ў кантэксце грамадзянска-патрыятычнага выхавання навучэнцаў”, — расказвае дырэктар гімназіі № 3 Вольга Лышова. — Сацыяльную паспяховасць навучэнцаў, актыўную грамадзянскую пазіцыю лічым адным з прыярытэтных кірункаў выхаваўчай работы, гэта ляжыць у аснове работы дзвюх нашых навучальных устаноў. На гэтым педагагічным савеце падзяліліся вопытам работы, прадэманстравалі свае дасягненні і намецілі канкрэтныя сумесныя мерапрыемствы. А прысутнічалі на педсавеце 54 нашы педагогі і 36 педагогаў з 461-й школы Санкт-Пецярбурга.